Предговор Нушића ,,Сумњивом лицу“

Угледао се, каже, на руске реалисте, писце попут Гогоља (комедија ,,Ревизор“ : критика владавине чиновника у царској Русији) и Тургењева;

- драма ,,Сумњиво лице“ је чекала 40 година на сценско извођење (1887,8 – 1923); два пута одбијана од стране управника Народног позоришта због неких изјава ликова везаних за династију Обреновића ( ,,династија кљукана“ ко ћурка ... и сл)

-критикује ону групу полуписмених службеника која је заостала још из првих година грађења младе српске државе, након коначног ослобођења од Турака (1878);

-сатира, вид хумора у коме се осећа оштрица критике упрена ка негативним друштвеним појавама ( срески капетан, његови писари, локални шпијун )

ПРВИ ЧИН, важни детаљи за обраду испитне теме

,,соба паланачки намештена“ , у стану Јеротија и Марице; без укуса, кич; одаје људе без много образовања и стила

,,у доба наших очева, у једној пограничној вароши“, 1887. (ХРОНОТОП)

Јеротије добија много писама ( из министарства, округа, из општине; сазнајемо да је лежао у затвору јер је као поштански радник некада имао обичај да отвара туђа писма)

Обичај склапања бракова из интереса ( Јеротије жели да му Вића буде зет јер уме вешто да краде од државе). Жена капетанова, Анђа, упозорава мужа да је његов жељени зет починио неко кривично дело. На то њој Јеротије одговара ( САТИРА):

,,Ама каква кривица! Где си ти још видела код нас да је чиновника глава заболела због кривице? Паметан је то човек; зна тај шта ради: покрао је он сва та акта (документе) и сад: нема акта – нема кривице.

Не може му министар ништа; и да га истера из службе-скрцао је тај коју парицу, па му се може и без службе. Даваће паре на зајам сељацима...Ако хоће поново у службу, сачекаће да падне влада, па ће га после друга ставити са класом (вишим чином) у службу... „

О Вићи – дошао да ради као чиновник ниског ранга (класе) али се за 14 месеци обогатио ( зарађује на династији; династија је за њега ,,крава музара“. Како? Вића нареди да се ухапси неки богатији сељак под оптужбом да је лоше говорио о краљевској породици; онда држи тог сељака док његова породица не плати за особођење; Вића тад узме новац и уништи оне лажне оптужнице које је саставио против тог сељака).

Јеротије: ,, Е, то је, видиш, домаћин човек, таквог ми зета дај!“

Тема сукоба генерација: ћерка Марица одбија да се уда за Вићу јер јој ,,личи на петла“, не занима је колико је новаца сакупио крађом.Жели да се уда за обичног апотекарског помоћника Ђоку јер га воли. Још један социјални апсурд: деца подучавају родитеље правим моралним вредностима, имају више здравог разума и осећаја за меру.

Вића доноси телеграм из министарства. Јеротије виче на Анђу да се уклони јер то нису женска посла (однос према жени! Касније Марица прети мајци да ће отићи код Ђоке у хотел, што подразумева ,,велику бруку“-жена у хотелу)

Текст телеграма верно имитира језик администрације тог доба (,,у срезу се налази извесно сумњиво лице; да се лице у вашем срезу пронађе; под јаком стражом у Београд спроведе; обратите се и суседним среским властима“ – ОДЛИКА РЕАЛИЗМА, говор једног времена, једне групе што верније пренети)

Вића и Јеротије се у страху међусобно оптужују за разна кривична дела и мисле у почетку да је телеграм послат због њих (можда Вићу отпуштају са посла зато што је средио да се у неке документа убаци лажни тестамент; можда ће Јеротија да пензионишу јер је средио једном човеку да подигне кредит стављајући туђе имање под хипотеку).

СУКОБ генерација ( свађа мајке и ћерке, Анђе и Марице око избора младожење)

Јеротије се радује награди – напредовању у служби и, самим тим, већој плати ако ухвати сумњиво лице. Склапа договор са Вићом, да му помогне у хватању: ,,мени класа, теби невеста у кућу“.

САТИРА: Вића хоће да ухапси неког чичу, газда Станоја Ђурића који позајмљује сељацима новац за камату (зеленаш, глобаџија, каматар); тај Станоје има признанице да су Вића и Јеротије од њега позајмљивали, а нису вратили дуг са каматом. Јеротије каже да тај чича неће у Београду проћи као сумњиво лице, јер се у телеграму тражи младић. Ни Јеротије ни Вића неће да Станоју врате новац јер мисле да тим чином ,,штите народ од зеленаша“.

САТИРА: понашање чиновника; Жика је стално пијан; када га нема у канцеларији, странкама кажу да је отишао на терен ( ,,у срез“); обично чиновници пију када их странке часте што су добиле кредит или на распродаји имовине неких јадних дужника (лицитацији), али Жика прославља уз чашицу сваку ситницу: кад успе неком сељаку да направи лажни сточни пасош и то наплати, на пример...

Млади стажисти који су дошли на праксу у неку установу (практиканти) све прислушкују и шире гласине по канцеларијама.

Сваки срез има свог шпијуна. Алекса је написао отворено на визит карти да се бави шпијунским послом ( тек тад су сељаци све почели да му дојављују; док није објавио ко је, није могао да дође ни до једне информације: КРИТИКА СРПСКОГ МЕНТАЛИТЕТА).

Јоса пандур: спор, приглуп, послушан.

Сцена саветовања Јеротијевих подређених чиновника ( 12) сви у неким излизаним, јадним оделима, неуредни, неугледни; Жика говори пијано ( ,,одебљалим језиком“). Јеротије их све оптужује да су ,,брбљиви“ и да сваку државну тајну продају у кафани за чашу ракије.

САТИРА Јеротије их упозорава да ствар није проста као кад добију наредбу да ухвате неког хајдука (,, па да се дигнемо, сви овако, те хајд на вечеру код председника општине у ово село; сутрадан оставимо господин Жику да се испава, а ми ајд на ручак у друго село, па се вратимо и пошаљемо телеграм у Београд: ,,Енергичном потером овосреске власти, хајдук тај и тај измакао испред потере у други срез!“)

Јеротијева наредба: да се пошаље допис свим председницима општина које се налазе у његовом срезу да хитно хватају сумњивог човека, иначе ће им он насамо, без сведока, лупити по 25 батина, као што је и досад имао обичај! /БАХАТ, АГРЕСИВАН вођа/

ПОДЕЛА ДУЖНОСТИ око опкољавања хотела ,,Европа“ на Жику, Милисава и Вићу : како ће ухватити сумњивог младића; Јеротије се извлачи и све обавезе пребацује полако на њих. Кукавица, уображен, амбициозан.